section_heading: Povijest
paragraph_text: mini|lijevo|<center>Renesansa galerija muzeja V&A mini|<center>Umjetnička knjižnica koju je dizajnirao Henry Young Darracott Scott 1877.–'83. mini|<center>Oltarna galerija muzeja V&A mini|<center>John Madejski vrt koji je otvoren 2005. Muzej je započeo kao zbirka gipsanih odljeva, gravura i nekoliko izložaka s prve svjetske izložbe 1851. u Londonu. Zajedno s umjetničkim zaštitnikom, Henryom Coleom, princ Albert, suprug kraljice Viktorije, zamislio je koncept muzeja koji bi trebao pokazati „primjenu umjetnosti u obrtu” kao model britanske kulture. Cole, prvi redatelj, utemeljio je muzej na dizajnu i obrtništvu, prije nego na komercijalnom kontekstu. Ta je filozofija i danas prisutna. Skromni muzej, s velikim idejama, najprije je bio smješten u nekoliko drvenih kolibi, a zatim u takozvanim „Brompton bojlerima”. Brzo je rastao i prikupljeni su ogledni predmeti za studente, te su primljene brojne donacije, poput onih britanskog slikara Johna Sheepshanksa, zbirke Bandinel s porculanom i keramikom, te zbirka Gherardini s modelima i skulpturama. Nekoliko je soba izgrađeno po posebno, tako da su izgrađeni središnji četverokutni dvor i dvorište, a galerije Astona Webba su nadodane od 1899. do 1909. na prednjem dijelu. Ipak, cijeli su se odjeli morali kasnije preseliti kako bi se otvorili grane muzeja V&A ili nezavisnih muzeja negdje drugdje, kao što su: Muzej znanosti, Muzej djetinjstva Bethnal Green i Muzej kazališta.